text:
Seinnapartin í dag var tíðindafundur í ÍSF-húsinum, har nógv fólk var komið saman at frætta, hvussu stuðulin frá Úrval fór at verða býttur í 2018.
Tilsamans varð søkt um 2,2 milliónir krónur, men bert ein millión var til útlutan. Gáttin til Úrval er rættiliga høg, og mong av okkara allarbestu ítróttarfólkum hava søkt um stuðul.
Frælsur Ítróttur Føroya hevði tríggjar umsóknir hesuferð. Tíverri eydnaðist okkum ikki at fáa stuðul til Rebekku Fuglø, sum vann gull á 800 metrum í Gotlandi í summar. Hinvegin eydnaðist at fáa stuðul til Tór Mortensen, sum fær 80.000 kr. Tórur fekk eisini stuðul í 2017. Til tey bæði varð søkt úr Bólki II, har kravið er at man er í topp 3 í NUM ella topp 5 í NM. Her hevur Tórur sína bronsu frá NM U20 í Íslandi at vísa á.
Aftur í ár fekk Tórur Mortensen stuðul úr Bólki II
FÍF hevur nógvan spennandi ungdóm, og vit vildu fegin søkja úr Bólki III. Úr hesum bólki verður latin stuðul til ung ítróttarfólk, sum hava víst evni og ágrýtni, megna at uppfylla langtíðarmál, kappast regluliga á høgum støði o.s.fr.
Fleiri av okkara ungu lúka hesi krøvini. Nevndin hevði sera ilt við at taka ein fram um annan, og helt tí at tað var eitt sera gott hugskot at søkja vegna ein bólk av ungum. Og tá vit nú fyri fyrstu ferð nakrantíð hava ein góðan bólk av ungum gentukastarum, fall valið á tær. Í umsóknini varð m.a. hetta ført fram:
Í allari oyggjaleikasøguni hava bert tvær kvinnur umboðað Føroyar í kastikappingum uttanfyri Føroyar, og næstu ferð verða 10 ár sídani vit vóru umboðað seinast. Als eingin kastari umboðaði Føroyar á seinastu oyggjaleikum á Gotlandi, var harmuligi veruleikin.
Men tað gleðiliga er hent, at vit seinnu árini hava fingið nakrar gentur, sum hava víst sera góð evni at at kasta. Og uppaftur aðrar eru lagstar afturat. Hetta merkir, at vit í dag standa vid einum møguleika fyri at seks ella sjey ungar kvinnur kunnu kvalifisera seg til komandi oyggjaleikir. Allar fýra kastigreinarnar eru umboðaðar.
Fyri at stimbra undir at hetta kann henda, og fyri framhaldandi at byggja upp kastiítróttin í Føroyum, halda vit tað kundi verið ein møguleiki, at FÍF søkir um, at hesar genturnar verda tiknar upp í bólk trý hjá Úrvali.
Sum so mong onnur ung ítróttarfólk, íðka flestar av hesum eisini aðrar ítróttargreinar, og tær nærkast teimum kritisku árunum, har tær skulu velja sær eina ávísa ítróttargrein. Tær nærkast sjálvandi eisini kritisku árunum, har ung mangan gevast við sínum ítrótti. Einstaklingaítrótturin kann vera einsligur, og eisini tí halda vit, at tað kann eggja og stimbra, um tær fáa hetta at hava í felag. Hetta kann vera eitt megnarstig fyri tær allar og fyri komandi landslið.
Tórur saman við nøkrum av gentunum í kastibólkinum. F.v.: Helena, Lydia, Elin, Guðrið, Sunniva og Tórur. Umframt hesar fimm genturnar hoyra eisini Óluva A. Joensen úr Treysti og Kristianna Skarpheðinsdóttir Joensen úr Bragdinum til bólkin.
22 umsóknir komu inn. Eingin umsókn var um stuðul úr Bólki I. 9 umsóknir vórðu játtaðar úr Bólki II, harav svimjarar áttu seks. Hini vóru Torkil Veyhe, súkkling, U21-landsliðið í hondbólti, sum var til HM og so okkara Tórur.
Úr Bólki III varð játtað 50.000 kr. til ungdómsbólk við 15 svimjarum og 50.000 kr. til kastibólkin við gentum.
Reglurnar fyri Úrval kunnu lesast HER
Landsstýriskvinnan við mentamálum, umboðfyri Úrval og fleiri av stuðulsmóttakarunum.


c: text/html

text:
(KP)
Friday, January 4, 2013
Nýggjar tíðir
Í gjár royndu vit á Listablogginum nýggjan tátt, sum vit ætla at tríva í av og á til tess at veita okkara lesarum/áhoyrarum/áskoðarum eina enn fjølbroyttari listaviðgerð. Hetta vóru tveir smáir filmsstubbar, sum báðir snúðu seg um yrkingarssavnið hjá Katrini Ottarsdóttir "Eru koparrør í himmiríki". Eri bangin fyri, at tann fyrri ikki hoyrdist serliga væl, men eg haldi, at hetta skuldi verið í ordan nú.
2013 er júst byrjað, eitt spildurnýtt ár, men longu í annaðkvøld kemur tann fyrsta stóra listaupplivingin, sum er fyri okkum øll. Tað er Nýggjárskonsertin hjá Føroya Symfoniorkestur, sum verður varpað beinleiðis út um alt landið. Annars sær 2013 longu nú út til at gerast eitt spennandi listaár. Longu nú eru útlendskir ummælarar í felags fagnaði heilt uppi at koyra um Hushpuppy, sum er debutfilmurin hjá Behn Zeitlin. Vónandi verður hann at síggja í Føroyum eisini. Bo Green Jensen í Weekendavisen kallar filmin fyri eina sanna myndaveitslu. 15.januar verður í ár eins og onnur ár heiðurslønir landsins latnar og tað var spennandi síðsta ár, tá hátíðarhaldið varð sent beinleiðis í Kringvarpinum. Í februar fer ein størri delegatión til USA, har Tróndur Patursson hevur ein høvuðsleiklut í NORDIC COOL í Kennedy Centre í Washington. Hetta er ein stórhending í føroyskari list og Inger fer at senda okkum myndareportasjur frá fernisering osfr. Listasavn Føroya hevur ikki uppdaterað heimasíðuna, men eg havi fingið at vitað frá leiðara tess, Nils Ohrt, at tey eru í holtur við eini umskiping av núverandi uppheinging. Eg gleði meg at síggja ta nýggju uppheingingina og fari heilt vist at skriva um hana her á blogginum. Tjóðpallurin hevur heldur ikki uppdaterað teirra heimasíðu, men tey eru í gongd við at venja okkurt, tey framførdu ein part í Norðurlandahúsinum, tá Jens Pauli Heinesen varð fagnaður herfyri. Í Norðurlandahúsinum er jubileum á skránni í ár og uttan, at eg veit nakað neyvt um jubileumsskránna, so rokni eg við, at vit hava nógv gott í væntu har. Í Steinprenti verður fotoframsýning 22.februar og í summar havi eg hoyrt okkurt graml um eina málningaframsýning hjá Tóroddi Poulsen.
Filmsstubbarnir á blogginum kunnu brúkast á ymiskan hátt, vit ætla m.a. at gera stuttar umrøður og metingar av listaverkum. Vit ætla at byrja okkara Minutt-rís/rós við at ummæla tvær bøkur, eina smala og eina breiða. Fyrrnevnda er nýggjasta útgávan hjá Øssuri Johannesen Vindurin blæsir ígjøgnum markið ímillum tey livandi, og tey deyðu. Tann seinna verður ætlandi bestseljarin av føroyskum bókum, tann nýggjasta krimisøgan hjá Jógvan Isaksen "Tann fimti maðurin". Fyrsta umfar av Minutt-rís/rós kemur í morgin. Tit eru vælkomin at senda inn tilfar, tíðindaskriv og uppskot.
(KP)
Posted by Listin at 10:05 AM

robotstxt: allowed

filter: keep


text:
Svimjisamband Føroya hevði fríggjakvøldið 23. oktober 2015 sín árliga aðalfund, í ÍSF-húsinum í Gundadali. Á skránni var útyvir formansfrágreiðing og gjøgnumgongd av roknskapinum serliga val av nevndarlimum, har Dan Hjelm varð valdur inn sum næstformaður fyri Eyðun Húsgarð, og Anni á Hædd varð afturvald sum skrivari. Síðani varð Anita Ryggshamar Nysted vald inn sum tiltakslimur í starvsnevndini fyri Dan Hjelm.
Neyðugt var eisini at velja nýtt fólk í dómsnevndina, við tað at formaðurin Poul Nolsøe eftir drúgva tænastu hevði biðið seg undan, og við tað at Hanna Jøkladal herfyri andaðist. Ið teirra stað eru nú komin Janus Rein og Jórun Eið Johannesen.
Starvsnevndin hevði sum innkomið mál, at broyta reglugerðina um hvussu aðalfundurin skal lýsast, til framyvir at vera líknandi sum hjá ÍSF, við skrivligari fráboðan til limafeløgini og á heimasíðu SSF. Undir ymiskt viðgjørdi aðalfundurin millum annað tal á hjálparfólkum sum hvørt felag verður biðið um at hava til okkara svimjistevnur, og tørvin á at fáa eina svimjinevnd at virka aftur.
Formansfrágreiðingin er viðfest: SSF_formansfragreiding_2014-2015
Vegna starvsnevnd SSF
Rókur í Jákupsstovu


text:
Gongutúrur, døgurði og hondbóltsdystir
14. Nov 2017
Gongutúrur, døgurði og hondbóltsdystirÍ sambandi við at tað eru 10 ár síðani, at Strandavegurin opnaði, fara vit gongutúr frá Sjógv á Strondum til Ítróttarhøllina á...
les meir
Kunning um StÍF draktina
06. Nov 2017
Kunning um StÍF draktinaVit mugu tíverri boða frá, at Adidas ikki klárar at levera okkum jakkarnar, vit ynsktu. Intersport hevur tí funnið okkum aðra loysn...
les meir
Vælkomin til hugnakvøld
29. Okt 2017
Vælkomin til hugnakvøldHugnakvøld verður í bygdahúsinum á Strondum hóskvøldið 9. novembur kl. 19.00.Skráin sær soleiðis út:Jógvan Óli, Ketty og Annita siga frá, hvussu tey funnu...
les meir
Kjartan funnið sær nýtt felag uttanlands
20. Sep 2017
Kjartan Johansen hevur undanfarin ár verið ein av berandi kreftunum á besta mansliðið okkara. Kjartan, sum er 21 ára gamal, hevur áður verið uttanlands og roynt eydnuna við hondbóltinum, og nú vóru aftur boð eftir evnaríka strandinginum.
les meir
Stuðulsrenning 2017
02. Sep 2017
Stuðulsrenning 2017Mikudagin 13. septembur 2017 skipar StÍF fyri stuðulsrenning við bygdarhúsið á Strondum. Vit renna so nógv, sum vit orka í 30 minuttir. Til ber...
les meir
Andri til Göteborg við U17
01. Jul 2017
Andri til Göteborg við U17 landsliðnumÍ StÍF hava vit nógvar evnarríkar ungar leikarar. Ein teirra er Andri Kristiansson Hansen, sum í morgin 2. juli fer...
les meir
Tak for i år eller sikke et år eller sikke en oplevelse
18. Apr 2017
Tak for i år eller sikke et år eller sikke en oplevelse Ja et kært barn har mange navne, noget som overskriften jo nok viser...
les meir
Zilber tekur samanum: Perfekt afslutning
17. Apr 2017
Zilber tekur samanum: Perfekt afslutningSidste kamp på vores hjemmebane var mod Neistin, et hold der altid giver os kamp til stregen. Sidste kamp endte 30-30,...
les meir


text:
Yvir 80 fólk vóru komin niðan tilHoyvíkar, har vallaraferðin byrjaði í kirkjuni kl. 9 í morgun. Hjúnini Sonja Klein og Holger Arnbjerg stóðu fyri túrinum. Vit gingu fyrst oman í Havnar kirkju, stutttligt, at tað ber til at ganga heilt oman til Sjónleikarhúsið og næstan ikki ganga á koyriveg. Veðrið var fínt allan dagin, eg skilji, at tað regnaði ymsa aðra staðni í dag.
Vit steðgaðu á í Vesturkirkjuni og sungu ein sálm og síðani til gongu út eftir Landavegnum. Vit hvíldu okkum og sungu ein sálm í Reynsmúlalág og síðani við róligari ferð til Kirkjubøar, har vit eisini fóru inn í kirkjuna at rinda møðina.
Fínt hugskot hjá Sonju.


text:
Tróndur Arge 20.04.2017 (23:48)
Hondbóltur og fótbóltur á Rás2
Í morgin frá klokkan 10 til 12 er SportBoxin á skránni á Rás2. Hesa ferð er talan um eina heldur serliga útgávu av SportBoxini, tí fyrri tímin verður um FM finalurnar í hondbólti.
SportBoxin á Rás2 hvønn fríggjadag frá klokkan 10 til 12
Bára Krossteig Hansen úr Kyndli og Marjun Falkvard Danberg úr Neistanum koma á vitjan, at tosa um finalurnar hjá kvinnunum, har Kyndil vann fyrstu finaluna við fýra málum. Vit spyrja eisini Báru K. Hansen um tiltiknu myndina frá steypafinaluni, tá hon sær út til at royta ein spælara hjá Neistanum.
Eisini koma Sonni Larsen, venjari hjá H71, og Ingi Olsen, venjari hjá VÍF, koma eisini á gátt. Tá snýr tað seg um mansfinaluna, har H71 vann 28-27 í Vestmanna í fyrstu finaluni.
Í seinna tímanum, har Fótbóltspanelið er á skránni, kemur Heðin Askham á vitjan. Hann er aftur venjari í EB/Streymi, men hesa ferð er uppgávan øðrvísi. Eisini verður tosað um lutakastið í kappingini um Løgmanssteypið og um 5. umfar í Effo-deildini. Eisini verður fylgt við í lutakastinum til hálvfinalurnar í Champions League, sum verður beinleiðis tá.
Vinningurin í SMS kappingini er frá RIB62 og hevur eitt virðið á 1.600,- krónur. Lurta á Rás2 í morgin frá klokkan 10.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
So seint sum týsdagin í farnu viku, tann 27. juni 2017, gav Margrethe Vestager, ES-Kommisserur í kappingarmálum, aftur eina sekt í milliardaklassanum. Sektin varð áløgd heimskendu internetleitiskipanini Google, og var sektin á heilar 18 milliardir danskar krónur. Men hetta er ikki fyrstu ferð, at danska drotningin í ES-Kommissiónini fer beint í krovið á heimsins størstu altjóða fyritøkum, sum ikki virða kappingarrelgurnar í Evropeiska Samveldinum ES.
Margrethe Vestager Hansen bleiv fødd tann 13. apríl 1968 í Glostrup beint uttanfyri Keypmannahavn. Hon vaks upp í bygdini Ølgod í vesturjútlandi. Bæði foreldur hennara vóru sóknarprestar, og vóru eisini virkin í politiska flokkinum Radikala Vinstra. Hon varð útbúgvin búskaparfrøðingur frá lærda haskúlanum í Keypmannahavn í 1993, og arbeiddi síðani sum fulltrúi í danska Fíggjarmálaráðnum árini 1993-1995, ráðgevi í Økonomistyrelsen árini 1995-1997 og sektriteriastleiðari í Økonomistyrelsen árini 1997-1998. Tann 11. juni 1994 giftist hon við Thomas Jensen, adjunkti, og saman eiga tey tríggjar døtur.
Margrethe byrjaði sína politisku lívsleið sum fólkatingsvalevni í 1988 fyri Radikala Vinstra í Esbjerg valdøminum. Hon var fólkatingsvalevni fram til 1992. Í 1993 gjørdist hon landsformaður fyri Radikala Vinstra. Hon var tá tann yngsti landsformaður, sum flokkurin hevði havt – hon var einans 25 ára gomul. Upprunaliga var starvið eitt reint fyriskipanarligt starv, men hon megnaði at broyta hetta, so at starvið gjørdist hennara politiski platformur. Til Fólkatingsvalið í 1998 stillaði Margrethe Vestager so upp aftur til Fólkatingið. Hesaferð í Fredensborg valdøminum í norðursælandi, men hon gjørdist tó ov stutt til at verða vald inn.
Lesið meira í blaðnum


text:
Nú er talið komið upp á 5.264 harur fyri 2017
mentan10-01-2018 - 19:38 - Jóanis Nielsen
NÚ ER TALIÐ KOMIÐ UPP Á 5.264 HARUR FYRI 2017
Talið av harum, sum eru skrásettar at vera skotnar í 2017 kvinkar spakuligar uppeftir. Nú er samlaða talið av skrásettum harum komið upp á 5.264 harur, sum eru skotnar á 621 túrum kring landið. Hettar 78% fleiri harur enn í 2016, tá samlaða talið var 2.950 harur.
Eisini túratalið í 2017 er hægri. Higartil eru skrásettir 621 túrar, samanborið við 451 túrar í 2016.
Enn eru tað tó fleiri, sum ikki hava skrásett veiðuna. Tá øll tølini eru innkomin, man samlaða talið fyri 2017 fara at nærkast teimum 6.000 harunum.
Eg fari tí at heita á teir, sum enn ikki hava skráseta tølini um at gera tað, so eg kann fara undir at skriva tað endaligu frágreiðingina um Haruveiðan í Føroyum í 2017.
Samlaða haruveiðan í Føroyum árini 2012 til 2017. Tølini fyri 2017 eru tó bara fyribils
(9. januar 2018) tí tað enn eru fleiri, sum ikki hava skrásett túrarnar.


text:
Føroyskt-íslendskt handilskamar stovnað
Á fundinum var val av nevnd á skránni og 9 nevndarlimir vórðu valdir. 5 umboðandi Føroyar og 4 umboðandi Ísland.
Á aðalfundinum vóru vegna Føroyar, Marita Rasmussen frá Føroya Arbeiðsgevarafelag, Debes Petersen frá Kemilux, Eyðun Joensen frá Poul Hansen, Jóhanna á Bergi frá Faroe Ship og Hendrik Egholm frá Magn vald. Vegna Ísland vóru Gisli Gislason frá Faxaports, Hjalmar Waag Arnason, frá Keilir, Ingvar Már Gislason frá Norðlenska og Þorgeir Baldursson frá Kvos/Oddi .
Til formann var Gisli Gislason valdur.
Føroyska íslendska handilskarmarið verður fyrisitið av íslendska handilskamarinum. Sjórin í íslendska handilskamarinum er Kristín S. Hjálmtýsdóttir.
Higartil hava 19 føroyskar og 20 íslendskar fyritøkur, stovnar, einstaklingar og feløg meldað seg inn í handilskamarið.
Í samband við stovnanina av handilskamarinum var búmerkið hjá handilskamarinum avdúkað. Vinnandi uppskotið eigur Eyðun Eliasen arkitektur.


text:
OKKARA KRISTNA LÍV OG TÆNASTA – ARBEIÐSHEFTI Juli 2016
Framløguuppskot
Hugskot til at bjóða blaðið Vagttårnet og heftið Góð tíðindi frá Gudi. Nýt dømini til at gera tínar egnu framløgur.
DÝRGRIPIR ÚR GUDS ORÐI
Prísið Jehova, sum hoyrir bøn
Hví er tað gott at nevna tað, tú vilt lova Gudi, í einari bøn? Hvussu kanst tú vísa álit á Jehova í tínum bønum? (Sálmarnir 61-65)
LÍVIÐ SUM KRISTIN
Eitt einfalt lív ger tað lættari at prísa Gudi
Hvat kann eitt einfaldari lív hjálpa tær at gera? Hvussu kanst tú taka eftir Jesusi?
DÝRGRIPIR ÚR GUDS ORÐI
Fólkið hjá Jehova er eldhugað fyri sonnu tilbiðingini
Hvat kann tað læra okkum, at Dávid var eldhugaður? Hvat fær eldhugi okkum at gera? (Sálmarnir 69-72)
LÍVIÐ SUM KRISTIN
Kundi tú roynt tað í eitt ár?
Tey, sum royna tað, fáa eitt gott lív við nógvum signingum.
LÍVIÐ SUM KRISTIN
Tímatalvur til pionerar
Tú verður kanska bilsin um at síggja, at tað ber til at gerast pionerur, enntá hjá nøkrum, sum hava lítla tíð ella orku.
DÝRGRIPIR ÚR GUDS ORÐI
Minn teg á verk Jehova
Hvat fevna verk Jehova um? Hvussu kann tað gagna okkum at grunda um tey? (Sálmarnir 74-78)
DÝRGRIPIR ÚR GUDS ORÐI
Hvør er týdningarmesti persónurin í tínum lívi?
Tann, sum skrivaði sálm 83, vísti, at Jehova var týdningarmesti persónurin í hansara lívi. Hvussu kunnu vit gera tað sama í okkara lívi?


text:
Akraveitslur 13 juni 2006, 10 mai 2008 og 25 sept 2010
13 juni 2006 hjá okkum í Maritugøtu
10 mai 2008 hjá okkum í Maritugøtu
25 sept 2010 Við Gjógv
Vit eru komin til Gjáar og fara ein túr
Ingolt, Andrias, Tove, Arnbjørn, Andrass, Rannvá og Maibritt
Hesin sær út til at verða vanur at standa model :o)
Elisabeth, Hendrik og Johan Martin
Sær út sum onkur hevur stilla stúlarnar
Gudmundur, Ásbjørn og Hendrik
So eri eg klárur og í veitslulag :o)
Andrass við einum stórum smíli, giti hví ? :o)
So er klárt at fara í veitslu
Rannvá, Birita og Barbara
Johan Martin, Elisabeth, Andrass, Maibritt; Eyjólfur, Arnbjørn og Hendrik
Maibritt, Ingolf og Eyjólfur
Eydis, Tove og Laila
Agnar og Andrias, Gudmundur í bakgrundini
Kokkurin var góður
Nógvar myndir vóru tiknar
Agnar og Johan Martin spældu til sangirnar
Summi eru bara so :o) :o) :o)
Lagi var ordiliga gott
Ingolf og Eyjólfur
So gongur leiðin heim aftur, Risan og Kellingina mugu vit líka fáa uppá mynd :o)


text:
Ingi Samuelsen
06.09.2017 - 06:02
Mentan > Mentan > Konsertir
Áhugin fyri at tryggja sær atgongumerki til mætu The King’s Singers, tá teir koma til Føroya síðst í november at halda jólakonsert í Norðurlandahúsinum, hevur verið so stórur, at avgerð nú er tikin um at hava eina konsert afturat.
Útselt varð til konsertina mikukvøldið 29. november eftir bert einum degi, so nú er avgjørt at hava eina eykakonsert í Norðurlandahúsinum kvøldið fyri.
The King’s Singers vórðu settir á stovn í 1968 av seks nýútbúnum sangarum frá King’s College í Cambridge. Tað, sum sermerkti bólkin frá byrjan av, var tónlistarligt fjølbroytni. The King’s Singers høvdu eina fasta løtu í bretskum sjónvarpi í bestu senditíð, har teir sungu vælumtóktan tónleik, sum onki kór vanliga hevði farið í holt við. Við teirra serligu bretska sjarmu og fantastisku røddum, teknikki og samljóði sungu teir seg beint inn í hjørtuni á áhoyrarum kring allan knøttin.Limirnir í The King’s Singers eru skiftir út so hvørt, sum árini eru liðin, men ljóðið, hugsjónin og ikki minst høga støðið eru tey somu.
Bólkurin hevur alla sína tíð javnan verið boðin at framføra á heimsins størstu pallum – frá Royal Albert Hall í London til Opera House í Sidney og Carnegie Hall í New York. Teir eru vornir ein altjóða ímynd av tónlistaligari dygdargøðsku. Á hillini við heiðurslønum standa umframt óteljandi aðrar tvær Grammy® virðislønir og ein Emmy® virðisløn. The King’s Singers vóru eisini á tí allarfyrsta Grammophone Magazine Hall of Fame.
Á konsertunum í Norðurlandahúsinum fara teir at syngja burturúr síni vælumtóktu og umfatandi jólaskrá umframt ymiskt annað – kanska enntá okkurt føroyskt.


text:
Fjarstøðan til Suðuroyar er ov long
TB | 16/06/14
Hóast landskassin hevur brúkt nærum hálva milliard uppá ferjulegu og eitt stásiligt ferðamannaskip, so aftra
norðingar seg at koma suður til fótbóltskappingar, sum FSF skipar fyri.
U8 dreingirnir, tað er dreingir sum eru 8 ár og yngri, hava verið til tríggjar kappingar íár. Teir hava einans
spælt móti FC Suðuroy og Royn. FSF hevði sett út í kortið seinasta fríggjadag, at várkappingar skuldu verða
ymsastaðni kring landið. TB skuldi spæla í Streymnesi og í Vági. TB meldaði trý lið til, og avgjørt var, at tvey
lið skuldu spæla í Vági og eitt í Streymnesi.
Jón Tórur Holm fór norður við teimum yngru dreingjunum, og teir eldru skuldu spæla í Vági. Ikki nýtist
einum at siga, at teir gleddu seg óført, at endiliga sleppa spæla móti liðum norðanfjørðs.
Dreingirnir sum skuldu spæla í Vági, gleddu seg eisini. Men, tá komið var til Vágs, so vísti tað seg, at ikki eitt
tað einasta lið norðanfjørðs møtti til kappingina. Hetta vóru 2 lið hjá B36, og 1 lið hjá AB, 1 hjá Giza/Hoyvík,
og NSÍ. Leiðarar og onnur avvarandi hjá ungdómsliðunum hava óivað eina haldgóða orsøk fyri ikki at koma,
tí børnini elska at ferðast slíkar túrar. Hetta er eitt tað stuttligasta, sum er við at spæla fótbólt, tað at koma
á onnur pláss og vitja og uppliva heimlandið hjá sær, og smádreingir stórtrívast eisini umborð á Smyrli.
Í fráveruni hjá hesum fimm feløgunum, máttu handlast einari handavending fyri at bjarga degnum, við at
gera eina kapping millum øll suðuroyarliðini. Venjararnir valdu at deila tvey janvtsterk TB-lið. Bæði liðini
taptu við einum máli móti A-liðnum hjá FCS og vunnu trygt móti B-liðnum hjá teimum og eisini móti Royn.
Eg kann leggja afturat, at kappingin í Streymnesi eyðnaðist væl. TB vann fýra dystir, spældi tveir javnar og
tapti tveir.
TB vil gjarna takka øllum sum vara av U8 fótbóltinum, hetta eru venjarar, foreldur og onnur hjálpandi. Teir
eru sera raskir og møta trúliga og væl upp til venjingar. Uttan uppbakking frá foreldrum, so var illa statt við
ungdómsfótbóltinum. Báðar kappingarnar vóru stak væl fyriskipaðar.
#innsend grein
Mynd: “Distant” – George Harrison


text:
Svimjisambandið hevur í dag fingið váttan frá evropeiska svimjisambandinum LEN, at Dan Hjelm er á listanum yvir svimjidómarar á Evropeisku Leikum 2015, sum verða í Baku í Azerbaijan í summar. Og Dan hevur eisini sjálvur fingið heilsan úr Baku, har tey ynskja honum tillukku við heiðrinum.
Hetta er rættiliga stórt fyri føroyska svimjing, at ein av okkara dómarum soleiðis sleppur framat á hesum fyrsta evropeiska OL, og tað enntá undir føroyskum flaggi.
Dan Hjelm hevur fyrr roynt seg í evropeiskum høpi, tá ið hann og Elin Matras í desember 2013 umboðaðu Føroyar sum svimjidómarar á evropameistarastevnuni á stuttgeil.
Afturat teimum hava vit Jon Hestoy sum er vanur at døma á altjóða open water stevnum, umframt sum limur í teknisku nevndum LEN og FINA at hava aðrar uppgávur innan fyrisiting av open water stevnum. Jon var nú seinast trygdarumboð hjá FINA, á open water stevnu í Argentina í ár.


text:
Endamálið við húsbókum at at hava eitt "minni" heim í "stóra" heiminum. Eitt stað at leita sær stuðul og stuðla hvør øðrum í dagliga lívinum og við áhuga í at taka ímóti nýggjum limum (Róm. 15:7). Ein tílíkur opinleiki ber millum annað í sær at innihald, stødd og skap á bólkunum javnan broytist eftir skiftandi tørvi hjá limunum.
Eg hoyri til familju Guds saman við øðrum trúgvandi (Gal. 6:10; Ef. 2:19; Róm. 12:5)
Mær tørvar stuðul til at búnast andaliga (Heb. 10:24; Præd. 4:9-10, 12)
Mær tørvar at standa í ábyrgd í samfelagnum við onnur (Orðt. 27:17; Hebr. 3:13; Gal. 6:1-2)
Kristus er hjástaddur, tá vit eru í røttum samfelag hvør við annan (Matt. 18:20)
Samfelagið er ein vitnisburður fyri heimin (Jóhs. 17:21)
Høvuðsorsøkin til at savnast í húsbólkum, er at stuðla hvør øðrum í dagliga kristna lívinum.
Skriftin lærir greitt at vit eiga at koma saman og saman byggja upp eitt inniligt kærleiksband hvør við annan, har vit í verki tæna hvør øðrum (Gal. 5:13).
Hetta er eisini í trá við tað, Jesus gav okkum boð um:”... at vit skulu elska hvør annan soleiðis sum ”Eg havi elskað tykkum ...” (Joh. 13,34).
Í einum vanligum gerandisdegi, har flestøll hava nógv um at vera, er ofta torført at seta tíð av til at tæna hvør øðrum.
Tí kann luttøka í einum húsbólki verða eitt gott høvi hjá okkum, til at raðfesta samfelagi við hvønn annan og sum syskin í Harranum seta tíð av til at hjúkla um hvønn annan.
Lívdin byggir á endamálini tilbiðan, tænasta, samfelag, trúðboðan og læru, og virðini viðkomandi, frælsi og ábyrgd.
Hetta eru endamál og virði, ið húsbólkar eisini byggja á. Tó er samfelagið og samveran miðdepilin í virkseminum í húsbólkinum og innihaldi er skiftandi í húsbólkunum.
Dømi um innihald í húsbólkinum kann verða bøn, samrøður um gerandismál og andaligir spurningar, spøl, útferðir, máltíðir, filmsframsýn- ing, bowling o.a.
Tú kanst sjálv/ur verða við at ávirka innihaldið, og um tú ikki sjálv/ur hevur pláss heima ber tað tó til at luttaka
Útgangsstøðið er, at húsbólkarnir hava eina bólkaleiðslu og at tey møtast heima hvør hjá øðrum eftir avtalu, triðju hvørja viku.
Húsbólkarnir eru frítt stillaðir at møtast aðrastaðni ella at skipa fyri øðrvísi tiltøkum o.a.
Um tú hevur áhuga í at gerast partur av einum húsbólki, kanst tú tekna teg við at senda ein t-bræv til This email address is being protected from spambots. You need JavaScript enabled to view it., ella fylla út formularin her.


text:
Sterilisering - gelding. Tík.
Meiri vanligt er vorðið at gelda tík. Hettar vil siga, at hvølpamóðir - lívmóðir- og eggjastokkar við skurði, verða tikin úr tíkini. Er ein tík geld ella steriliserað, gongur hon ikki á illum, og hon verður sjálvsagt heldur ikki kviðin.
Leiðbeining í samband við skurðviðgerð av tík
Rátt verður til, at tíkar verða steriliseraðar áðrenn tær
ganga á illum fyrstu ferð, tað vil siga, tá tær eru um 6-10 mánaðar gamlar.
Kanningar vísa, at tá tíkar verða geldar so ungar, er vandin fyri at tær seinni
fáa krabbamein í júgurvevnaðin so gott sum burtur. Júgurkrabbi er tann
vanligasta krabbameinssjúkan hjá hundi.
Annars er einki aldursmark fyri, nær ein tík kann verða steriliserað.
Myndin omanfyri sýnir hvølpamóðir hjá tík. Stóru pílarnir vísa, hvar skorið verður av. Eggrót og hvølpamóðir millum pílarnar verður tikin burtur.
Myndin sýnir eina tík, ið júst er liðugt skurðviðgjørd.


text:
Fríggjadagin byrjaðu vit at miksa Konni Kass plátuna, ið vit hava arbeitt við seinasta hálva árið. Um kvøldið koyrdi eg aftur Blackstar frá, og las føðingardagsgreinar og ummæli á netinum. Leygarkvøldið diskaði eg í Sirkus og spældi ein trivaligan bunka av Bowieløgum, eftirsum at føðingardagur hevði verið, og ein nýggj góð pláta var úti.
Sunnukvøldið fór eg út at eta og í biograf við Peturi og Boga. Meðan vit ótu prátaðu vit um leyst og fast, um lív og deyða og um nýggju Bowieplátuna. Síðani fóru vit í bio og hugdu eftir The Hateful Eight hjá Quentin Tarantino við soundtracki eftir Ennio Morricone. Góð filmsuppliving, og eg hugsaði við mær sjálvum, at mentanarárið byrjar væl: Bowiepláta, Tarantinofilmur og áðrenn hetta sá eg frálíka Macbeth filmin (Kurzel, 2015) í Havnar Bio í farnu viku. Men tað er ein onnur søga.
Í morgun frættist jú tað, ið eingin hevði væntað: David Bowie er farin foldum frá eftir 18 mánaðar bardaga móti krabbameini. Meini so við. Bert tveir dagar frammanundan lat hann hina vitalu og organisku Blackstar úr hondum, og almenningurin visti einki um sjúkuna. Nú vita vit tó brádliga nógv meira um plátuna. Hetta er hansara farvæl og alt er væl lagt til rættis. Plátan er livandi, men har er nógvur deyði millum rillurnar.
Í portrettfilminum 20.000 Days On Earth koyrir Nick Cave biltúr við sjónleikaranum Ray Winstone. Winstone tosar um at enduruppfinnað seg sjálvan. Nick sigur seg ikki kunna endurupfinna seg sjálvan, og leggur afturat, at hann ei heldur hevur hug. Víðari hugleiðir hann um rokkstjørnur, at tær skulu kunna síggjast úr fjarstøðu. Ein rokkstjørna er ein figurur, ið tú skalt kunna tekna við fáum strikum. "They've got to be godlike, but it's all an invention", sum tikið verður til.
Lemmy Kilmister, ið andaðist millum jól og nýggjár, livdi upp til hesa óbroytiligu ímyndina uppá gott og ónt. Lemmy var altíð Lemmy. Øðrvísi er statt við David Bowie, ið sum ein annar kameleónur umbroytti og enduruppfann seg sjálvan gjøgnum so at siga alla yrkisleiðina. Kann í grundini bert koma í tankar um Bob Dylan sum ein, ið hevur verið drúgvari og stinnari í sjálvsenduruppfinning (og tað sigur ikki so lítið).
Davy Jones, Major Tom, The Man Who Sold The World, Ziggy Stardust, Halloween Jack, Aladdin Zane, The Thin White Duke, The Man Who Fell To Earth, New Wave Klovnur, Jareth the Goblin King, Tin Machine Straight Rock Fýrur, Outsidari, Nathan Adler, Spaceboy, Earthling, Thursday's Child, Heathen, A Man Lost In Time, Blackstar, Lazarus... hetta eru bert nøkur av teimum heitum, ið knýta seg at Bowie'sa persona og sangskatti.
Tað seinasta, 'Lazarus', hevur við eitt fingið serligan týdning. Tað er stakpláta av seinastu útgávuni Blackstar. Vit kenna bíbliusøguna um Lazarus, ið var reistur frá teimum deyðu. Listarliga er Bowie mangan risin aftur frá teimum deyðu umvegis sínar mongu persona endurføðingar og -uppfinningar. Menniskjaliga er hann úr kjøti og blóði eins og øll vit onnur, og nú var liðugt. Hetta er við eitt vorðið svanasangurin - bæði sangur og sjónbandalag:
"Look up here I'm in heaven,
I've got scars that can't be seen,
I've got drama can't be stolen,
everybody knows me now"
Prodjúsarin Tony Visconti greiðir frá á sínum Facebookvanga, at plátan allatíðina hevur verið hugsað sum ein "skilnaðargáva" frá Bowie til hansara mongu fjepparar kring heimin:
He always did what he wanted to do. And he wanted to do it his way and he wanted to do it the best way. His death was no different from his life - a work of Art. He made Blackstar for us, his parting gift. I knew for a year this was the way it would be. I wasn't, however, prepared for it. He was an extraordinary man, full of love and life. He will always be with us. For now, it is appropriate to cry.
Týpiskt Bowie, vildi onkur sagt, at konseptualisera sjálvt sítt egna andlát. Deyðin er eitt listaverk líka nógv sum lívið er tað. Listarliga gjøgnumført og samstundis menniskjaliga viðbrekið. Soleiðis tyktist hann altíð. Ein meistari í at seta orð og andlit á fremmandagerðingina. Ein stjørna, ið sveimaði langt burturi, men onkursvegna var í nánd. Ein fyrimynd hjá øllum teimum, ið ikki kenna seg aftur í tí tronga og normativa.
Diskografiin er so rúgvusmikil, at tað er ikki løtuverk at siga nakað klókt um hana. Komi tó í tankar um sci-fi filmin The Man Who Fell To Earth (Nicholas Roeg, 1976), ið eg av onkrari løgnari orsøk fann bíliga á VHS bandi í SMS einaferð í 90'unum. David Bowie leikar høvuðsleiklutin í filminum, ið byggir á skaldsøguna hjá Walter Tevis (1963). Ikki frítt at hesin løgni, sensitivi og surrealistiski filmurin um ein alien, uttanjarðarbúgva, ið dettur niður á jørðina í leitanini eftir vatni at bjarga heimplanetini við, rakti eina nerv og ikki er farin frá mær aftur.
Maðurin, ið fall til jarðar er tó farin higani aftur.


text:
Seinastu dagarnar hevur mikil orðadráttur verið millum Føroya Fiskimannafelag, har nevndarlimurin Axel Hansen hevur víst á, at manningarviðurskiftini umborð á Norðingi ikki fylgja galdandi sáttmálum, og so reiðarínum hjá Norðingi og sakførara tess. Orðadrátturin hevur verið í miðlunum, har partarnir hava skifts um at úttalað seg.
Fyrr í vikuni kom fram, at Axel Hansen, nevdarlimur í Fiskimannafelagnum, hevur heitt á Vørn um at kanna, um Norðingur yvirhøvur hevur rætt til at keypa kvotur á uppboðssølu. Vørn vísti fyrispurningin frá sær við at vísa til kunngerðina um júst hesa uppboðssølu. Men Axel Hansen er als ikki nøgdur við hesa handfaring av málinum, og tí hevur hann nú kært málið til landsstýrismannin í fiskivinnumálum. Hann vísir millum annað til lógina um fiskiskap í Barentshavinum, har tað í grein sjey stendur soleiðis:
”Manningar á fiskiførum undir føroyskum flaggi, sum fiska makrel, norðhavssild, svartkjaft ella botnfisk í Barentshavinum, og manningar á móttøkuskipum undir føroyskum flaggi, sum taka ímóti somu fiskasløgum, skulu í 2016 lønast samsvarandi sáttmálum við føroysk manningarfeløg.”
- Hvør skal hondhevja hesa ásetingina, um tað ikki er Vørn, spyr Axel Hansen og heldur áfram:
”Sambært miðlunum sigur Vørn, at tey hava ikki heimild at taka avgerð í trætumálum millum reiðarar og manningarfeløg. Við hesum hevur Vørn júst tikið støðu í málinum, tí um stovnurin brúkti 5 minuttir upp á at kanna málið, so høvdu tey funnið út av, at har er ongin træta. Har er nevniliga ongin onnur avtala enn sjálvur sáttmálin at halda seg til, og tað er honum, sum reiðarin á Norðingi noktar at fylgja. Tískil er ongin ivi um, at lógarásetingin omanfyri ikki verður fylgd. Men um so var, at nakar ivi var um hetta, so átti Vørn, eftir míni bestu sannføring, í minsta lagi at kravt, at ivamálið varð loyst, áðrenn Norðingur fekk loyvi at keypa kvotu á uppboðssølu. Men Vørn letst ikki um vón um hetta. Tískil hevur hesin almenni fyrisitingarmyndugleikin eisini blástemplað framferðina hjá reiðarínum og tikið støðu í tess favør.”
Kelda: Fiskimannafelag


text:
Løgmaður heldur ikki tað er rætt, at einstakar bygdir fara undir at áseta gjald fyri at ganga í haganum. Reglurnar um hetta eiga at vera eins fyri alt landið og ásettar í løgtingslóg. Tað svarar hann millum annað Elsebeth Mercedis Gunnleygsdóttur, løgtingsmanni, í skrivligum § 52a fyrispurningi um rætt hins einstaka at ganga í haganum
- Í eini tíð, har alt fleiri fólk hava inniarbeiðið, ofta sitandi, er tað av týdningi, at tey hava møguleika í frítíðini at koma burtur í óbygt at nýta føroysku náttúruna og at fáa kroppin í venjing. Frá einum fólkaheilsusjónarmiði hevur hetta týdning og eisini sosialan týdning fyri hin einstaka og familjurnar, sigur Aksel V. Johannesen á heimasíðuni hjá Løgmansskrivstovuni.
Men løgmaður heldur eisini, at tað eru fleiri tvørgangandi atlit at taka.
- Rætturin má avmarkast av umhvørvisligum grundum. Tað fer ikki at bera til, at náttúran fer at verða dálkað av fólki, sum gongur í henni, at viðkvæmt djóra- ella plantulív verður órógvað, ella djóra- og plantusjúkur verða spjaddar. Eisini má fyribyrgjast, at fólk koma sær í óføri, soleiðis at tað í størstan mun slepst undan vanlukkum og kostnaðarmiklum bjargingartiltøkum, sigur hann.


text:
Tríggir næmingar í Handilsskúlanum á Kambsdali, Petur Asbjørn Lervig úr Leirvík, Margeir Simonsen úr Fuglafirði og Chanette Hansen, sum er uppvaksin í Grønlandi, men býr í Klaksvík, hava frá lærarum teirra Mariu Gregersen og Hjalta Dalheim, fingið til uppávus at skapa eitt nýtt, innovativt virki.
Uppgávan er tvørfaklig og bundin at tankanum um íverksetan.
Næmingarnir hava valt at miðsavna seg um e-books, teldutøkar bøkur, sum skúlin og næmingar kunnu brúka.
Grundsjónarmiðini í nýskapandi fyritøkuni eru at spara pappír og tilfar, men eisini at miðsavna tekst, so lættari verður at leita.
- Tá vit møta á Kambsdali, skulu vit hava teldu og so fáa vit ein bókalista at lesa. Hví ikki gera bøkurnar teldutøkar hjá øllum at lesa og leita í, spyr Petur Asbjørn og tendrar telduna.
Og tað er nakað um tað. Vitan er í stóran mun knýtt at telduni og teldutøkum tænastum.
Fyrr ella seinni mugu vit taka støðu til um tann vitan, sum býr í bókum, framhaldandi skal verða goymd har, hóast bókin er uppseld og høvundurin deyður og farin.
Hvør eigur vitan í vitanarsamfelagnum? Verður í framtíðini nakað samfelag til, sum ikki vil deila vitan?
Eg sigi enn sum áður: "Information wants to be free!"
Ná, nú mundi the ole hippie mist tráðin. Tað sum eg kom frá, var at í dag vitjaðu tey trý meg og vildu hoyra um sambandið við Google Book Search. Tey lovaðu at melda aftur, tá teldutøka bókavirkið er blivið til. Ímeðan fari eg at ynskja teimum góða eydnu á Kambsdali!


text:
Skrivað hevur xabi » 17 nov 2008, 16:08
Eg fekk mítt koyrikoyrti i sep 2004. Haldi eg gav líka yvir 10.000 kr við øllum. Men tað er eitt sum eg hugsi um nú. Tá ið fekk mínar koyritímar, var kravda tíma tali 18 tímar í bili. Tá spurdi koyrilærarin meg, um hann ikki bara kundi skriva, at eg hevði fingið 18 tímar í bili. Ì veruleikanum fekk eg bara 10 tímar. Tá hugsaði man ikki so nógv um tað, man varð jú júst blivin 18 ár, og hugsaði bert um at fáa sjálvt koyrikorti.
Haldi alíkavæl í dag, at hetta er rættulliga langt úti, tá ið man hugsar um hvussu nógv tað kostar at fáa koyrikorti.
"I don't think much of a man who is not wiser today than he was yesterday."
-- Abraham Lincoln


text:
Eftir fyrispurning um talgildu próvtøkurnar í støddfrøði í 10. flokki, hava Nám og Próvstovan gjøgnumgingið próvtalsbýtið í øllum teimum lærugreinunum, sum hava talgildar próvtøkur – hesar eru føroyskt, danskt, enskt og støddfrøði í 9. og 10. flokki.
Gjøgnumgongdin vísti, at skalin í støddfrøði í 9. flokki er ov strangur. Serliga í niðara endanum hevur skalin ov lítla rúmd.
9. floks næmingarnir hava verið til tvær fyrireikandi royndir í ár eftir sama próvtalsstiga, og næmingarnir vóru uppi í somu royndum í fjør, har stigin var til lagaður til, at tey gingu í 8. flokki. Trupulleikin er tí ikki, at næmingarnir ikki eru fyrireikaðir til próvtøkurnar ella til próvtalsstigan.
Skúlaleiðslur eru eisini gjølla kunnaðar um skipanina, próvtalslistar og royndarhaldið annars á eftirmetingarfundum og í samskifti gjøgnum alt skúlaárið millum Nám, Próvstovuna og leiðslurnar á innannetinum í teldupostskipanini FirsClass.
Men tað eigur sjálvandi ikki at ganga út yvir teir næmingar, ið hava verið til roynd í støddfrøði í ár, at próvtalsttigan er ov strangur í mun til innihaldið á uppgávuni hesaferð, og tí hevur Próvstovan valt at flyta minstakravið fyri at fáa próvtalið 02 úr einum triðingi niður í ein fjórðing umframt onkrar smávegistillagingar í skalnaum annars.
Próvdómarar og skúlaleiðslur hava fingið boð um, at avrikini í støddfrøði í 9.fl í greiðslu- og fimisrokning skulu metast av nýggjum samsvarandi einum nýggjum, tillagaðum skala. Hetta umfatar eisini teir næmingar á m.a. NámX, ið hava verið upp í próvtøku á 9.flokks stigi.
Tað var einki í gjøgnumgongdini, sum peikaði á, at skalin er ov strangur ella at dømt er ov strangt í 10. flokki í støddfrøði. Tað málið ger Próvstovan ikki meira við.
Próvstovan fer í heyst at seta ein bólk við avvarandi pørtum í skúlaverkinum at eftirmeta allar próvtøkurnar og koma við einum tilmæli um leistin, sum próvtøkurnar verða skipaðar eftir framyvir, har atlit verða tikin til uppgávugerð, próvtalsgeving, próvdøming, skalar, støði, minstukrøv og námsætlanir.


text:
Ársúrslitið hjá TF Holding í 20016 varð 197 milliónir krónur eftir skatt í 2016. Árið fyri varð úrslitið 136,2 milliónir krónur.
- Samlaða úrslitið er sera gott, hóast partar av samtakinum vóru fyri tapi, sigur Súni Schwartz Jacobsen, forstjóri í TF Holding í tíðindaskrivi sent miðlunum.
TF Holding er í høvuðsheitum myndað av Eik Banka, Tryggingarfelagnum Føroyum, Betri pensjón og INNI, umframt øðrum ognar- og íløgufeløgum.
Peningastovnsvirksemið hjá samtakinum gav eitt avlop á knappar 167 mió. kr. eftir skatt, sum er meira enn væntað, sigur leiðslan.
Tryggingarfelagið Føroyar hevði knappar 40 milliónir krónur í avlopi eftir skatt. Saman við endurtryggingarvirkseminum gav samlaða skaðatryggingarvirksemið hjá samtakinum tó eitt hall uppá 24 milliónir krónur eftir skatt. Orsøkin er serliga ringu ódnirnar, sum vóru um jólini 2016.
Pensjóns- og lívstryggingarvirksemið hjá samtakinum vísti eitt avlop á seks milliónir krónur eftir skatt. Avlopið stavar í stóran mun frá íløguavkasti.
Annað virksemið hjá samtakinum gav í 2016 eitt avlop eftir skatt á tilsamans 48 milliónir krónur, sum er væl minni enn í 2015, tá avlopið var 153 mió. kr. Avlopið stavar í høvuðsheitum frá kursvinningi av íløgum og av vinningi frá fastogn.


text:
- Grindadrápið í Hvannasundi í gjárskvøldið var ræðulig djórapínsla. Seks hvalir vóru á lívi og svumu runt á fjørðinum leingi, meðan familja teirra lá deyð á strondina, og havið var reytt við blóð teirra, skrivar Marna Frida Olsen, samskiftisráðgevi og djóra- og umhvørvisverndarfólk í lesarabrævi.
Hon heldur ikki at sigast kann, at drápið gekk "skjótt og gott". Hon meinar, at eitt grindadráp elvir til stress og ótta hjá hvalunum, tá hvalinir og hoyra teirra familju verða dripin, áðrenn teir sjálvir verða dripnir. Hetta er djórapínsla, ið ikki átti at verið góðtikin meinar hon.
- Tá ið teir fyrstu 100 og nakrir hval vórðu dripnir, fóru bátar út eftir tí lítla bólkinum av hvalum, ið sloppu undan tí fyrstu jagstranina. Hesir vórðu dripnir á somu hvalvág og máttu also uppliva ræðuleikan at svimja ígjøgnum ta blóðugta vatnið. Hetta átti heldur ikki at vera góðtikið.
Eftir drápið varð farið útaftur eftir einum lítlum bólki, sum á fyrsta sinni ikki hevði eydnast á reka inn. Marna finst at, at ikki var farið var eftir bólkinum fyrrenn tveir tímar eftir drápið, ímeðan deyðu hvalinir blivu fluttir. Hon sigur at hetta er eitt av mongum dømum um, hvussu nógv gongur galið í einum grindadrápi.
- Ein kann ikki hugsa sær, hvønn ræðuleika hesir hvalirnir hava verið ígjøgnum.
- Hetta er eisini enn ein áheitan um at umhugsa etikkin í hesum siðinum og spurningin, um tíðin ikki er komin til at velja at verja og virða hesi djórini, ið vit skylda takksemi fyri tað, tey hava givið okkum gjøgnum tíðina.


text:
Ein av teimum, sum kom frá vanlukkuni við lívinum, tá ið ferjan Scandinavian Star brendi í 1990, boðar frá, at hann fer at kæra avgerðina hjá norsku løgregluni um ikki at gera meira við málið.
Tað skrivar Ritzau.
Danska og norska stuðulsfelagið hjá teimum, ið komu frá Scandinacian Star við lívinum, vilja ikki góðtaka, at málið um morðbrandin á Scandinavian Star verður slept, soleiðis sum norska løgreglan boðaði frá í gjár.
Hetta upplýsir talsaðurin Mike Axdal, sum sjálvur yvirlivdi eldin. Hann biður samstundis tingrættin í Oslo um at taka málið uppaftur.
Løgreglan í Oslo legði týsdagin fram tilfarið frá kanningununum seinastu tvey árini, har skipsbrandurin ið kostaði 159 fólkum lívið varð gjøgnumgingin einaferð enn. Niðurstøðan er, at nóg góð prógv eru ikki í málinum til at skuldseta hvørki persónar ella feløg fyri morðbrandin.
Stutt eftir at niðurstøðan varð almenn, kunngjørdu bæði norska og danska stuðulsfelagið, at tey kæra avgerðina at leggja málið niður. Stuðulsfeløgini kæra millum annað um, at myndugleikarnir ólógliga hava blandað seg upp í kanningarnar hjá løgregluni.
Stuðulsfeløgini vilja hava viðurskiftini um eigara, reiðara og tryggingarviðurskifti kannað í rættinum.


text:
U18 dreingir steypavinnarar 2015 - fleiri myndir
Dreingir28-08-2015 - Helgi Nielsen
Við einum uppibornum og rímuliga tryggum sigri á NSÍ fingu U18-dreingirnir hjá okkum í kvøld fyrsta steypið í hús og endurvunnu sostatt steypakappingina.
NSÍ er greitt oddalið í landskappingini, og tí vóru teir helst favorittar undan dystinum. Teir vóru tó ikki fullmannaðir í kvøld, og tí spældu okkara fyri møguleikanum. Vit høvdu mest sum allar mans tøkar og høvdu vunnið á NSÍ í landskappingini.
Bæði Bartal og Adrian spældu allan dystin við Effoliðnum í gjárkvøldið, men báðir orkaðu teir at vera við aftur í kvøld. Bartal spældi allan dystin og gjørdist dagsins leikari, meðan Adrian spældi fyrsta tíman og síðan fekk ein steðg, áðrenn hann kom innaftur.
Bæði liðini byrjaðu dystin væl, og spælið koyrdi aftur og fram Í 8. minutti gerst Teit rættuliga leysur, men fær ikki orduligt skot á. Løtu seinni hava runavíkingar eitt gott alop, men bólturin endar við síðuna av. Nú tóku runavíkingar eitt sindur yvir, men í 25. minutti fáa vit hol á. Hjalti sendir ein góðan bólt út til Ara í vinstru síðu. Ari leggur bóltin útfrá til Teit, sum hegnisliga plaserar bóltin í handarahorn til 1-0 til okkum.
Bara tríggjar minuttir seinni økja vit. Daniel sendir horna væl innfyri, og har er Hjalti hægstur og setir bóltin í netið til 2-0. Minuttin aftaná hava runavíkingar eina sera góða roynd, men Petur bjargar væl. Fýra minuttir seinni pressar Teit vinstra bakk hjá NSÍ. Hesin leggur bóltin aftur til málmannin, men Teit hevur lisið tað av, fangar afturleggingina og setir bóltin flott í málið til 3-0.
Beint áðrenn hálvleik er vandi á ferð í okkara brotsteigi. Vit rudda ikki ordiliga burtur, men endin er, at bólturin fer út til horna. Har spurdist einki burturúr, og so kundu vit fara til hálveiks við 3-0 leiðslu, har vit fyri tað mesta vóru greitt omaná.
Seinni hálvleikur gjørdist ikki so undirhaldandi sum fyrri, men onkrar støður vóru. Í 57. minutti hevur Adrian eina góða roynd, sum málverjin bjargar. Tað hendi ikki tað heilt stóra hesa løtuna, men tá tað manglaði áleið eitt korter, høvdu runavíkar tvær góðar royndir á málið hjá Petur, men bæði skotini fóru omanfyri.
Í 83. minutti minkar NSí um munin. Skot verður sent móti málinum. Petur bjargar, men Hans Marius Davidsen er fyrstur á returinum og setir bóltin í málið til 3-1. Nú tevjaðu runavíkingar blóð, og royndu at leggja stórt trýst á. Okkara tóktust heldur fjálturstungnir hesa løtuna. Í 86. minutti hava teir góða frísparksroynd, men bólturin fór við síðuna av. Tá 89 minuttir eru spældir, fáa teir so aftur mál. Tað er ein væl vand deyðbóltstøða, sum endar við, at sami Hans Marius setir bóltin í málið til 3-2.
Nú stóð nógv á seinastu minuttirnar, men okkara megnaðu at halda tørn, og so endaði tað við 3-2 sigri til okkara, sum harvið gjørdust steypavinnarar 2015 og endurtóku bragdið frá í fjør.
Hjartaliga tillukku til leikarar, venjarar og okkum øll.
Myndir: Rakul Hansen. Turið Láadal Sejersdóttir hevur myndarrøð frá dystinum her. Hannis Wardum hevur eisini myndarøð frá dystinum, sum síggjast her.
Koyr á, HB!
HAGTØLINI
U18 dreingir, steypafinalan fríggjadagin 28. august 2015 kl. 20:00 á Tórsvølli
NSÍ - HB 2-3 (0-3)
0-1 Teit Jacobsen 25'
0-2 Hjalti Djurhuus 28'
0-3 Teit Jacobsen 33'
1-3 Hans Marius Davidsen 83'
2-3 Hans Marius Davidsen 89'
Liðið: Petur S. Thomsen (m), Pætur Ejdesgaard, Jógvan Petersen, Daniel Johansen, Bartal Wardum (L), Jákup Pauli Breckmann, Hjalti K. Djurhuus, Ari Mohr Olsen, Teit Jacobsen, Heri H. Mohr og Adrian Justinussen. Innskiftir: Tóki Rasmussen, Hilmar Leon Jaobcsen og Hans Jákup Anfinsson.
Óbrúktir eykaleikarar: Mathias Lamhauge, Ingemar Dam, Jonathan Hayfield og Johan Joensen
Á beinkinum: Allan Dybczak, Ríkin N. Djurhuus, Eilif Petersen, Heini Viðoy og Milan Cimburovic
Dagsins leikari: Bartal Wardum
Gult kort: Jógvan Petersen og Jákup Pauli Breckmann
Dómari: Kári á Høvdanum
Hjálpardómarar: Jørleif Djurhuus og Jón Marni Johannesen


text:
Í nátt føroyska tíð vórðu Emmy-virðislønirnar handaðar fyri 69. ferð. Spenningsrøðin The Handmaid’s Tale vann bæði fyri bestu dramarøð, besta kvinnuliga høvuðsleiklut, kvinnuliga hjáleiklut, handrit og leikstjórnan. Hetta er fyrstu ferð Elisabeth Moss, ið spælir høvuðsleiklutin, vinnur eina Emmy, hóast hon varð tilnevnd seks ferðir fyri røðina Mad Men.
Stuttrøðin Big Little Lies fekk somuleiðis fimm virðislønir í sínum bólki, eisini fyri bestu røð, leikstjórnan, kvinnuliga høvuðsleiklut og hjáleiklut, umframt mannligan hjáleiklut.
Harumframt vann Julia Louis-Dreyfus fyri besta kvinnuliga høvuðsleiklut í eini skemtirøð. Hetta er sættu ferð hon vinnur fyri sín leiklut í skemtirøðini Veep, og hevur soleiðis metið fyri flestar Emmy-virðislønir fyri sama høvuðsleiklut.
Sum væntað var kvøldið merkt av politiskum viðmerkingum og skemti, ið snúði seg um amerikanska forsetan. Bæði Alec Baldwin og Kate McKinnon vunnu fyri teirra leiklutir í Saturday Night Live, har tey spæla ávíkavíst Donald Trump og Hillary Clinton. Eisini kom fyrrverandi talsmaðurin hjá Trump, Sean Spicer, á pallin og segði, at hetta var tann størsta áskoðarafjøldin til eina Emmy-handan nakrantíð.
Nógv umrøddu røðirnar Stranger Things og Westworld vunnu óvæntað onga virðisløn í nátt, meðan nýggjastu partarnir av Game of Thrones og Twin Peak mugu bíða til næsta ár, tá freistin fyri luttøku var farin, áðrenn teir komu á skíggjan.
Allar virðislønirnar kunnu síggjast á heimasíðuni emmys.com


text:
- Tíðindi, mentan og ítróttur
Savnsgull: Ymisk lív
Tak niður
Annar er viðurkendi rithøvundurin og skribenturin, Carl Jóhan Jensen. Hann er ein maður, sum ikki ræðist at leggja seg út í almenna kjakið, og hann hevur fleiri ferðir fingið sinnið í fólk, millum annað við sínum sera bersøgnu ummælum. Hann eigur tveir tannáringar og býr saman við avstralsku konuni, Kate.
Hin maðurin í sendingini er 52 ára gamli Jóhan Davidsen. Hann hevur seinastu 16 árini arbeitt sum ruskmaður í Havn, og hansara dagur byrjar tíðliga á morgni, áðrenn flestu okkara hava fingið eygu. Hann er ógiftur og eigur eingi børn, so aftaná arbeiðstíð dámar honum væl at spasera runt í býnum og práta við fólk. Tað bókliga hevur ongantíð havt hansara stóra áhuga, so aftan á sjey ára skúlagongd var hann glaður at sleppa til arbeiðis.
Sendingina, sum varð gjørd í 2006, hava Barbara Samuelsen, Hans Petur Hansen og Thomas Koba gjørt.


text:
Ein av kendastu countrysangarum og sangskrivarum í heiminum, amerikumaðurin Kris Kristofferson, vitjar í Føroyum mánaðarskiftið august-september. Á ferð síni, har hann hevur ein part av familju síni við, fer hann at halda eina einstaka úrvalskonsert, sum verður í Norðurlandahúsinum.
Kris Kristofferson fyllir 80 ár 22. juli í ár, og spælir framvegis konsertir kring heimin. Fyri tíðina er hann antin einsamallur á pallinum, ella hevur dóttur sína við, sum spælir banjo og syngur saman við pápa sínum. Á konsertini í Føroyum verða dóttirin og maður hennara við á pallinum á nøkrum løgum.
Kris Kristofferson hevur vitjað í Føroyum eina ferð áður. Tað var í 2007, tá hann hevði eina konsert í høllini á Hálsi í Havn. Hesa ferð verður konsertin í Norðurlandahúsinum, og bert í sjálvum salinum – opið verður ikki aftur í Klingruna. So tað verða bert pláss fyri eini 380 fólkum, ið kunnu lýða á løg sum "Me and Bobby McGee," "For the Good Times," "Sunday Mornin' Comin' Down", "Help Me Make It Through the Night”, “ Why me Lord” og nógv onnur.
Konsertin verður í Norðurlandahúsinum 1. september kl. 19:30.


text:
Heimasíðan er ætlað sum partur av skúla / heim samarbeiðinum. Her er kunning um skúladagin hjá 7.a, so sum vikuætlanir, boð, tónleikaynski frá næmingum, myndir og myndasøvn, ið vísa partar av skúladegnum.
Í okkara flokki ganga 20 fittir, dugnaligir og arbeiðssamir næmingar - 14 gentur og 6 dreingir - stutt sagt: ein "foytur" flokkur.
Í flokkinum eru:
Rakul, Elin, Hervør, Brynhild, Rúna, Jórunn, Hanna, Katrina, Fía, Sara Maria, Tóra, Helena, Anna Kirstin, Ester, Ólavur, Elias, Mattias, Sámal, Kristian og Tummas.
Flokslærari er Ingolvur (Ingo) Gunnarson (NSÍ'ari við stóra N)
Tlf.: 225 985
T-postur: ingolvur.gunnarson@skulin.fo


text:
Ringo Starr 77: Nýggj pláta í september
Í gjár bleiv Ringo Starr 77 ár, og fyrrverandi Beatles-trummarin kemur við eini nýggjari útgávu í september
Harður bardagi um Mosul
IS stendur til at missa sín størsta bý, Mosul, men berjast til síðsta mann
Korallir undir Føroyum kortlagdar
Magnus Heinason gjørdi í juni ein túr, har botnurin varð filmaður
Øll servitan um køliútgerð varð send til hús í 2011
Arbeiðseftirlitið fór í 2015 at byggja vitanina upp aftur, eftir at øll servitan á stovninum á økinum varð spard burtur í 2011


text:
Í næstu viku fellur dómur í Hægstarætti í einum máli um pengarnar fyri viðgerðina, sum ein filipinskur sjómaður fekk á danska sinnissjúkrahúsinum Sct. Hans í Danmark.
Tað sigur útvarpið hjá Kringvarpinum.
Hægstirættur viðgjørdi málið í gjár. Landsstýrið og Heilsumálaráðið krevja góðar 3,8 milliónir krónur aftur umframt rentu frá 7. apríl í fjør at rokna.
Føroya rættur dømdi mannin í viðgerð í Danmark, hóast tað eftir lógini er føroyska sjúkrahúsverkið, sum avger, hvør skal í viðgerð uttanlands.
Landsstýrið og Heilsumálaráðið halda, at landskassin skal bara rinda fyri viðgerðina eftir at Heilsumálaráðið fekk at vita um sjómannin á Sct. Hans, og at Region Hovedstaden ikki ætlaði sær at gjalda fyri viðgerðina.
Region Hovedstaden vann bæði í Føroya rætti og í Eystara landsrætti, men landsstýrið fekk loyvi til at fara í Hægstarætt við málinum, tí tað er prinsipielt.
7. apríl í fjør fekk Region Hovedstaden góðar 10.250.000 krónur úr landskassanum sambært dóminum hjá Eystari landsrætti.


text:
Á býráðsfundi í Runavíkar kommunu, hósdagin í síðstu viku, var stórur meiriluti fyri, at broyta byggisamtyktirnar fyri Skála. Hetta fyri, at fyritøkan Mest, kann byggja ein 40 metra høga dokkhøll í bygdini. Tað upplýsir KVF.
Átta býráðslimir atkvøddu fyri, ein ímóti og ein blankt, at taka undir við tilmælunum hjá meirilutanum í Byggi- og býarskipanarnevndini, um at broyta samtyktirnar fyri Skála.
Hetta hóast at kommunan hevur fingið skriv við umleið 130 undirskriftum, ið mótmæla at broyta byggisamtyktirnar, og byggja eina so stóra høll á Skála.
Málið er nú sent til Býarskipanarnevnd Landsins, sum ger tilmæli til Sirið Stenberg, landsstýriskvinnu í kommunumálum. Hon eigur so endaligu avgerðina um byggisamtyktina á Skála.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Allir partar av økinum innanfyri Geysir-økið í Íslandi, skal nú undir landsins ogn. Tað skrivar íslenska tíðindastovan, Vísir.
1. oktober í fjør skrivaði íslenska stjórnin og Felagið Íslenskir Landaeigarar undir sáttmála, at stjórnin skuldi keypa allan privatan eigaraskap innanfyri økið, har tað stóra ferðamálið, goskeldan Geysir, liggur.
Tað hevur leingi verið ósemja um hvussu økið rundanum Geysir skal umsitast. Økið er eitt sera væl vitjað ferðamál, og ósemjan byrjaði tá teir bóndirnir, ið áttu jørð á økinum, vildu byrja at taka pengar fyri at vitja goskelduna.
Økið, ið umfatar goskeldurnar Geysir, Strokk, Blesa og Ótherrisholu, er 20 hektarar stórt, og stjórnin átti tveir hektarar, áðrenn sáttmálin var undirskrivaður.
Í næstum fer eitt arbeiði undir at áseta ein keypsprís, og miðað verður eftir at hetta verður liðugt útroknað og avgjørt í oktober - also eitt ár eftir at sáttmálin fyrst var undirskrivaður.
Ein nevnd er sett at avgerða prísin av økinum. Eitt umboð fyri íslensku stjórnina og eitt fyri íslensku landaeigararnar.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Tann 17. mai í ár lat landsstýrismaðurin í uttanríkis- og vinnumálum, Poul Michelsen, fjórða útbjóðingarumfar upp. Umfarið er opið fram til 17. februar 2018.
Útbjóðingarøkið liggur eystan fyri Føroyar. Í sambandi við at útbjóðingarumfarið er opið, hevur Jarðfeingi latið gjørt eitt tykisdáturúm (Virtuel Data Room), sum Zebradata í London hevur staðið fyri. Eitt tykisdáturúm er ein sýnisgluggi sum er knýttur at einum dátugrunni á internetinum, har Jarðfeingi vísir áhugaðum oljufeløgum allar leysgivnu dáturnar, sum eru í føroyskum øki. Hetta verður gjørt fyri at skapa áhuga fyri økinum.
Dátugrunnurin inniheldur ymiskar dátur, eitt nú leysgivnar 2D og 3D seismiskar dátur, umleið 45.000 km av 2D seismikki, 9000 km2 av 3D seismikki og boridátur frá 12 boribrunnum, har níggju eru boraðar á landgrunninum og tríggir á landi. Harafturat eru frágreiðingar frá oljufeløgum, tá tey lótu loyvi innaftur umframt SINDRI-frágreiðingar.
Møguleiki er at keypa dátur við at seta seg í samband við Jarðfeingi á jardfeingi@jardfeingi.fo.
Sí tykisdáturúmi “Virtual Dataroom” her!
Vilt tú hava atgongd til tykisdáturúmið, vinarliga fyll teigarnar út niðanfyri, og tú fært eitt loyniorð sendandi.


text:
Samgongusamráðingarnar ímillum Vinstra-Grøna flokkin, Samfylkingina, Piratarnar og Framsóknarflokkin eru slitnaðar. Framsóknarflokkurin metti ikki, at meirilutin var nóg stórur.
Altingsval var í Íslandi í síðstu viku, og andstøðan fyri valið hevði einsamallan meiriluta, eftir at valið hevði verið. Andstøðan, ið var mannað av Vinstra-Grøna flokkinum, Samfylkingini, Piratunum og Framsóknarflokkinum fekk eisini møguleika at skipa samgongu, tá ið Katrin Jakobsdóttir fekk umboð frá forsetanum at skipa stjórn.
Men í dag boðaðu formenninir í flokkunum frá, at samgongusamráðingarnar vóru slitnaðar, tí Framsóknarflokkurin ikki metti, at 32 út av 63 tinfólkum kundu manna eina nóg sterka samgongu.
Katrin Jakobsdóttir segði við RUV.IS fyrr í dag, at hon fór á fund við forsetan seinni í dag, og hon ætlaði ikki at lata honum umboðið aftur, tí at Vinstri-Grøni flokkurin enn ætlaði at skipa samgongu.
Floksformenninir søgdu annars allir fýra, at samráðingarnar høvdu annars gingið væl. Formenninir fyri Framsóknarflokkin, Samfylkingina og Piratarnar søgdu annars, at teir sjálvandi svaraðu telefonini, um Katrin Jakobsdóttir ringir aftur seinni í dag.
Katrin Jakobsdóttir kann skipa stjórn við Sjálfstæðisflokkinum, men hóast tað hevði givið breiðan meiriluta, verður sagt í íslendskum miðlum, at tað hevði smakkað nógvum í flokkinum hjá Vinstra-Grøna flokkinum illa.


text:
Fá góðan avsláttur av øllum Alaska baðirúmstilhoyri. Hendan serian gongur út og kemur ikki aftur á goymslu.
Avmarkað nøgd!
-25%
Lágt vápnaskáp. Hædd einans 125 cm. Væl egnað til yvir/undir og side by side høglbyrsur,
men ikki til pumpgun og hálvautomatiskar høglbyrsur.
Fyrr: 3.398,- krónur
Nú: 2.450,- krónur
Lítil og smartur baðirúmsmøbil. Í møbilpakkanum er vask, skáp, spegl, ljós og ein Damixa Space vaskkrani.
Fyrr 3.570,-
Nú 3.048,-
Baðikar við brúsuveggi, umframt síðu- og endaplátu.
Fyrr: 15.575,- krónur
Nú: 9.998,- krónur
Vit hava alt tað, sum krevst til eina hitaskipan. Ketlar og hitapumpur. Eisini hava vit alt tilfar, rør og fittings, gólvhitaskipanir, sirkulatiónspumpur, radiatorar og termostatar.
Vit hava breitt úrval av alskyns ventilatiónskipanum. Vit selja m.a. Nilan, IKM, Genvex og Danfoss luftskiftisskipanir. Hartil hava vit eisini alt tilfar, ið skal til.
Vit hava breitt úrval av baðirúmsmøblum, vegghongd wc og brúsuveggir. Umframt hetta hava vit hópin av handklæðisturkarum, gos- og baðikør og baðirúms- og køkskranar.
Til arbeiðstakarar bjóða vit alt innan kloakk og vatnleiðing. Hetta umfatar eisini brunnar av ymiskum slag, kloakkrør, reinsiverk til sethús, brunngóðs og kantarsteinar.
Brennur tú fyri einum reinum umhvørvi, so hava vit orkuloysnirnar. Við einari hitapumpu ber til at sleppa undan oljuni. Eisini hava vit aðrar loysnir, ið kunnu minka um orkunýtsluna.
Vit hava breitt úrval av útgerð innan veiðu- og fiskireiðskap. Vit hava byrsur og patrónir og tilhoyrandi útgerð. Eisini hava vit sleingitráður, neilon og pilkar, lakaíløt og vakumpakkimaskinur.
Nýggjur termostatur frá Danfoss
02-01-2018
Spar upp til 23% í tínari hitarokning við at skifta tínar gomlu termostatar um til Danfoss Eco termostatar.
Nýggjur Grohe Red køkskrani
02-01-2018
Vit hava fingið eitt nýtt model av Grohe Red, ið gevur kókandi heitt vatn.
HANDILSLÆRLINGUR
01-01-2018
Vit leita eftir tær, sum hevur hug at royna eina spennandi og avbjóðandi handilsútbúgving.


text:
- Tíðindi, mentan og ítróttur
Biðja um eykajáttan til útjavningarstuðul
Tað sæst í svari til fyrispurning frá Jónleifi Johannesen, tingmanni, frá Henrikki Old, landstýrismanni.
Fyri at farmur kann koma undir reglugerðina, skulu sendarin og/ella móttakarin hava fastan bústað í útjaðaraøkinum sambært skrá hjá Landsfólkayvirlitinum, verður sagt í svarinum.
Men neyðugt er at endurskoða reglugerðina, heldur landsstýrismaðurin.
Fyri at umgangast, at tey, sum hava adressu á útoyggj, men í roynd og veru búgva aðrastaðni, fáa part av útjavningarstuðlinum, verður neyðugt at endurskoða reglugerðina til dømis soleiðis, at kommunurnar sjálvar gera eitt yvirlit yvir, hvør veruliga er fastbúgvandi á ávísu oynni. Á tann hátt kann játtanin eisini røkka longur, sigur landsstýrismaðurin í svarinum.
Sí eisini


text:
Jólagávuhugskot til tann, sum eigur alt
Kennur tú eisini onkran sum eigur alt ? Og hevur tú onga hóming av hvat tú skalt geva viðkomandi í jólagávu ?
Eg havi funni 5 jólagávuhugskot til tann, ið eigur alt – nøkur av teimun kanska eitt sindur ørvísið og alternativ, men fyri faktist hevði eg væl tíma at fingið øll hesi 5 í jólagávu.
Vikuskiftið á Hotel Havn
Fyri eini viku síðan vóru eg og maðurin eitt vikuskiftið á Hotel Havn. Tað besta vit hava gjørt fyri okkum sjálvið og ikki minst okkara hjúnarband í laaaanga tíð. Eitt hotel uppihald í okkara egna høvðustaði er nakað, vit ofta sjálvið ikki unna okkum, tí vit vilja heldur longur vekk. Tó er hettar nógv meira atkomuligt og harafturat er prísstøði og plaseringin á Hotel Havn perfekt. Um tú orduliga vilt forkela, so kanst tú inkludera eina máltíð á Frumbita eisini.
Ein hjálpandi hond
Kennir tú onkran sum kundi trongt til eina hjálpandi hond ? Veri tað við tí húsliga, havanum, praktiskum uppgávum ella øðrum ?
Eitt gávukort upp á reingerðarhjálp, handyman, gartnara ella enntá barnagentu er heilt sikkurt ein góð gáva. Tað er egentliga líka mikið um tað er frá tær persónliga, so eitt heimagjørt gávukort ella um tað er frá professionellum.
Heimabiograf upp á tann bíliga mátan
Ikki ein dýr gáva, men ei heldur nakað man kemur til at keypa sær sjálvum. Ein pop corn maskina er heilt sikkurt ein stuttlig og góð gáva til tey, sum dáma betur at sita heima á sofuni og hyggja eftir film enn at fara í biograf ella bara foreldur við smáðum børnum, sum ikki hava líka góðar møguleikar at fara út um kvøldarnir. Eitt gávukort frá Itunes upp á ein film, so hevur tu redda heimabiografinum. (Kunnu keypast í eitt nú Power fyri áleið 300 kr)
Klæðir
Her tosi eg nokk mest um klæðir, viðkomandi ikki unnar sær ella hugsar um at keypa sær sjálvum. Einar ektaðir leður skógvar, ein heitan góðan jakka ella eina lekkra cardigan. So sum hesar á myndini frá Einstakt – Soul Made. Eftirhondni eru tað øll sum eiga eitt hvørt frá G&G, men hví ikki hyggja eftir hinum dugnaligu føroysku designarinum ?
Gávukort frá Magn
Hettar er ein gáva eg persónliga ofta havi givið í jólagávu til onkran eg als ikki havi vita hvat eg havi skula keypt til. Øll hava upp á eitt ella annað tíðspunkt brúk fyri onkrum inni í magn og kanska serliga hjá teimun, sum eru lesandi og hava bil kemur hettar væl við – ti einki er so strævi sum ikki at hava pengar til bensin/diesel. Men so hinvegin so er tað eisini lekkurt við eini erskju av blanda bomm ella magnkaffi. Um tú ikki ert so nógv fyri at geva gávukort ella heldur at hettar sær for óinterissant út, pakkað tað inn í ein Magn kopp ella Magnbox við blanda bomm í , ein nemm gáva, sum øll vera glað fyri.


text:
Á einum fundi í Hvíta Húsinum millum fyrisitingina hjá Trump og limir í kongressini, ið snúði seg um eina integretiónsnýskipan, har m.a. nógv ung fólk møguliga kunnu blíva víst úr USA.
Á fundinum vóru fleiri demokratar og republikanarar. Tá forsetin hoyrdi, at nýskipanin eisini skuldi umfata fólk úr Haiti, skal hann sigast at hava spurt, hví hann skuldi loyva fólki frá slíkum "lortalondum" at koma til USA.
Hetta hevur fingið 54 sendiharrar úr afrikanskum londum at venda sær til ST og krevja eina umbering frá Trump.
Sjálvur noktar Trump at hava brúkt hesa orðingina.
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir